Turid Vatne

Turid Synnøve Rivertz Vatne (født 1978) er en norsk skuespiller og sanger. Hun er hovedsakelig oppvokst i Lyngen i Nord-Troms, og utdannet innen Method Acting ved Norsk Skuespillerinstitutt.

Vatne har hovedrollen i langfilmen The Recovery Channel. Hun har også hatt roller i blant annet Lykkeland, Kongsvika, Liv, Catch & Release, Exit, Thomas Giertsen: Helt perfekt, Kjære landsmenn, Hotel Cæsar,  Barnas Supershow, samt en rekke kortfilmer, blant annet prisbelønte Taxfree og Being more Like Bagsy.

Hun har spilt i flere teater- og musikkteaterforestillinger, og hatt hovedroller i blant annet Maridalsspillet, Bærumsspillene og Kjerkebrannspelet. Vatne er mye brukt som stemmeskuespiller, og har dubbet en rekke serier og filmer.

Vatne er vokalist i gruppen Villa Cortado, som beveger seg innen genrene vise, jazz, pop og bossanova.

Fra tidligere har hun en mastergrad i medievitenskap fra Universitetet i Oslo (2005) samt sykepleierutdannelse fra Høyskolen i Oslo (2000). Hun jobbet seks år fulltid som featurejournalist, og mottok Egmont Hjemmet Mortensens internpris for beste portrettintervju 2009.

 Referanser 

 Eksterne lenker 





Kategori:Norske skuespillere
Kategori:Norske sangere